
НАРЕДБА 
за реда за учредяване и упражняване правата на община Костинброд в публични предприятия и търговки дружества с общинско участие в капитала
[bookmark: p43692650][bookmark: p43692652]	/ Приета с Решение № 346 от 24.02.2021г. на Общински съвет – Костинброд/изм. и доп. с Решение 628/28.08.2025г. на ОбС –Костинброд/

ГЛАВА ПЪРВА
ОБЩИ ПОЛОЖЕНИЯ

[bookmark: p43692653]Чл. 1. С настоящата наредба се урежда:
1. редът за образуване, преобразуване и прекратяване на публични предприятия с общинско участие в капитала, както и упражняването правата на собственост на община Костинброд върху дялове или акции в търговски дружества;
2. политиката за участие на  община Костинброд в публичните предприятия с общинско участие в капитала;
3. правомощията на органите за управление и контрол на публичните предприятия с общинско участие в капитала;
4. задължения на представителите  на община Костинброд в публични предприятия и търговски дружества, в които общината е съдружник, респ. акционер;
5. особени правила за сключване на някои сделки;
6. правилата за избор на членове на органите за управление и контрол на публичните предприятия;
7. редът за възлагане на управление и контрол на публичните предприятия;
8. публичното оповестяване и одит на публичните предприятия с общинско участие в капитала;
9. създаването и поддържането на публичен регистър за търговските дружества с общинско участие в капитала,
[bookmark: p43692654]Чл. 2. Общински съвет – Костинброд  упражнява правата на  община Костинброд  в търговски дружества с общинско участие в капитала, по реда и чрез органите, посочени в тази наредба.
[bookmark: p43692655]Чл. 3. (1) Стопанската дейност на публичните предприятия се извършва при равни условия с другите икономически субекти и не се допускат злоупотреба с монополно или господстващо положение, както и нелоялна конкуренция.
(2) Публичните предприятия с общинско участие в капитала се разделят на категориите "микро", "малки", "средни" и "големи" въз основа на критериите в глава втора, раздел I и раздел II от Закона за счетоводството.
[bookmark: p43692656]Чл. 4. (1) На публичните предприятия може да се възлагат задължения за извършване на обществена услуга или за изпълнение на цели на публичната политика от общински съвет Костинброд.
(2) Задълженията по ал. 1 се конкретизират чрез посочване на съдържанието им, задълженото публично предприятие, срока и условията, при които те следва да бъдат изпълнени, както и други условия, ако има такива. Информацията се публикува на интернет страницата на публичното предприятие, на община  Костинброд и на  Общински съвет - Костинброд.
(3) Разходите на публичните предприятия, в изпълнение на задължения по ал. 1, се финансират от общинския бюджет или по ред, определен със закон, и се оповестяват в годишния финансов отчет.
(4) Публичните предприятия, на които са възложени задължения за извършване на обществени услуги и/или изпълнение на цели на публичната политика, прилагат правилата за публично оповестяване по глава осма като предприятията, категоризирани като "големи".
[bookmark: p43692657]Чл. 5.  Община  Костинброд упражнява правата си в публичните предприятия, като се ръководи от следните принципи:
1. еднакво третиране на съдружниците и акционерите;
2. прозрачност и отчетност;
3. самостоятелност на публичните предприятия в оперативното управление;
4. избор на органите за управление и контрол в публичните предприятия след провеждане на публично оповестен конкурс.

[bookmark: p43692658]ГЛАВА ВТОРА
ОБРАЗУВАНЕ, ПРЕОБРАЗУВАНЕ И ПРЕКРАТЯВАНЕ НА ПУБЛИЧНИ ПРЕДПРИЯТИЯ - ЕДНОЛИЧНИ ТЪРГОВСКИ ДРУЖЕСТВА

[bookmark: p43692659]Чл. 6. (1) Публично предприятие - еднолично търговско дружество с общинско участие в капитала се учредява като акционерно дружество с едностепенна система за управление. 
(2) Публично предприятие - еднолично търговско дружество с общинско участие в капитала може да се учреди като дружество с ограничена отговорност, когато е "микро", "малко" и "средно" предприятие съгласно критериите в глава втора, раздел I и раздел II от Закона за счетоводството.
(3) Промяна в правната форма се извършва, в случай че за период от три последователни финансови години дадено публично предприятие - еднолично търговско дружество с общинско участие в капитала отговаря на критериите за "голямо" предприятие. Промяната се извършва в срок до една година.
[bookmark: p43692660]Чл. 7. (1) Общински съвет – Костинброд  с решение може да образува, преобразува и прекратява публични предприятия - еднолични търговски дружества с общинско участие в капитала по реда и условията, предвидени в закон.
(2) Преобразуването на търговско дружество с общинско участие в капитала се извършва с решение на  Общински съвет – Костинброд  по реда на глава шестнадесета от Търговския закон.
(3) Прекратяването на еднолични търговски дружества с общинско участие в капитала се извършва по реда на Търговския закон след решение на Общински съвет - Костинброд
(4) Общински съвет – Костинброд  приема решения за учредяване и участие в други търговски дружества.
[bookmark: p43692661]Чл. 8. (1) Имоти и вещи - частна общинска собственост, могат да се внасят в капитала под формата на непарична вноска на публични предприятия - еднолични търговски дружества и търговски дружества, в които община Костинброд е съдружник или акционер, с решение на Общински съвет - Костинброд, взето с мнозинство от две трети от общия брой на общинските съветници по реда предвиден в Търговския закон.
(2) С включването му в капитала предоставеното имущество става собственост на съответното дружество.
[bookmark: p43692662][bookmark: p43692663]Чл. 9. Имоти и вещи, придобити от общината при ликвидация на публични предприятия и търговски дружества с общинско участие в капитала, в които община Костинброд е съдружник или акционер, придобиват статут на частна общинска собственост  и се управляват по реда  и при условията на ЗОС и Наредбата за реда за придобиване, управление и разпореждане с общинско имущество на община Костинброд.

ГЛАВА ТРЕТА

ПРАВА НА ОРГАНИТЕ НА ПУБЛИЧНИТЕ ТЪРГОВСКИ ДРУЖЕСТВА И ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА
[bookmark: p43692774]
Раздел I
Органи на публичните предприятия и търговските дружества с общинско участие в капитала
[bookmark: p43692775]Чл. 10. (1) Органи на публично предприятие - еднолично акционерно дружество са:
1. едноличният собственик на капитала;
2. съветът на директорите; 
(2) Органи на публично предприятие - еднолично дружество с ограничена отговорност са:
1. едноличният собственик на капитала;
2. управителят.
(3) Органите на публични предприятия и търговски дружества, в които община Костинброд е съдружник, респ. акционер, се образуват по реда и правилата на Търговския закон.
[bookmark: p43692776]Раздел II
Компетентност на органите на публично предприятие- еднолично акционерно дружество

[bookmark: p43692777]Чл. 11. Общински съвет - Костинброд, като упражняващ правата на едноличния собственик в публично предприятие - еднолично акционерно дружество, взема решение за:
1. изменение и допълване устава на дружеството;
2. увеличаване и намаляване на капитала на дружеството;
3. преобразуване и прекратяване на дружеството;
4. избиране и освобождаване на членовете съвета на директорите; 
5. определяне възнаграждението на членовете на съвета на директорите;
6. назначаване и освобождаване на регистрирани одитори, когато извършването на одит е задължително в предвидените от закон случаи или е взето решение за извършване на независим финансов одит;
7. одобряване годишния финансов отчет след заверка от независимия регистриран одитор, когато е бил извършен независим финансов одит;
8. одобряване на предложението на. съвета на директорите за разпределяне на печалбата;
9. разпределяне на печалбата, за попълване на фонд "Резервен" и за изплащане на дивидент;
10. издаване на облигации;
11. определяне и при необходимост удължаване срока на ликвидацията; назначаване на ликвидаторите при прекратяване на дружеството освен в случай на несъстоятелност, както и определяне на тяхното възнаграждение;
12. освобождаване от отговорност членовете на съвета на директорите;
13. откриване, прехвърляне или закриване на клонове на дружеството и за участие в други дружества, като одобрява проекта за устав или договор;
14. разрешение за сключване на съдебна или извънсъдебна спогодба, с която за пръв път се признават задължения или се опрощава дълг;
15. разпореждане с недвижими имоти или вещни права върху тях;;
16. придобиване или разпореждане с дялове или акции - собственост на дружеството в други дружества;
17. разрешение за сключване на разпоредителни сделки с дълготрайни активи на дружеството;
18. разрешение за сключване на договори за получаване на заеми или кредити, вкл. и на трети лица, за съвместна дейност; за поемане на менителнични задължения за предоставяне на заеми, гаранции, поръчителство и целево финансиране, за обезпечаване на вземания - учредяване на ипотека и залог на дълготрайни активи на дружеството; за даване на обезпечения в полза на трети лица;
19. разрешение за сключване на договори за кредит;
20. съгласие за закупуване на дълготрайни активи над 10 000 лв., включително на лизинг;
[bookmark: p43692778][bookmark: to_paragraph_id3708119]21. решаване и на други въпроси, предоставени в негова компетентност от закона или от устава на дружеството.
	 
	 
	 
	 


[bookmark: to_paragraph_id7635578][bookmark: to_paragraph_id7635579]Чл.12.(1) Еднолично акционерно дружество с едностепенна система за управление се управлява и представлява от  съвет на директорите. Той се състои най-малко от три, но не повече от девет лица.
(2) Съветът на директорите приема правила за работата си и избира председател и заместник-председател от своите членове.
        (3) Съветът на директорите възлага управлението на дружеството на един или няколко изпълнителни членове, избрани измежду неговите членове, определя представителната им власт  и  предлага размера на  възнаграждението им, който се одобрява от едноличния собственик.
 (4) Съветът на директорите се събира на редовни заседания най-малко веднъж на 3 месеца, за да обсъди състоянието и развитието на дружеството.                                                                                   
         (5) Всеки от изпълнителните членове докладва незабавно на председателя на съвета за настъпилите обстоятелства, които са от съществено значение за дружеството.
                 (6) Всеки член на съвета може да поиска от председателя да свика заседание за обсъждане на отделни въпроси.
                   (7)  Отношенията между дружеството и изпълнителен член на съвета се уреждат с договор за възлагане на управлението, който се сключва в писмена форма от името на дружеството чрез лице, оправомощено от едноличния собственик;
[bookmark: p43692779]
Раздел III
Компетентност на органите на дружество с ограничена отговорност
[bookmark: _GoBack]
[bookmark: p43692780]Чл.13. (1) Общински съвет - Костинброд, като упражняващ правата на едноличния собственик на капитала в публично предприятие - еднолично дружество с ограничена отговорност, взема решение за:
1. изменение и допълване на учредителния акт на дружеството;
2. преобразуване и прекратяване на дружеството;
3. приемане на годишния финансов отчет;
4. разпределяне на печалба и нейното изплащане;
5. намаляване и увеличаване на капитала;
6.избор на управител, определяне на възнаграждението му и освобождаването му от отговорност;
7. назначаване на контрольор, ако е предвидено в учредителния акт и определяне на възнаграждението му;
8. предсрочно прекратяване на договорите за възлагане на управление и контрол;
9. предявяване на искове на дружеството срещу управителя или контрольора и за назначаване на представител за водене на процеси срещу тях;
10. откриване или закриване на клонове и участие в други дружества, като одобрява проекта за устав или договор;
11. разпореждане с недвижими имоти и с вещни права върху тях;
12. допълнителна парична вноска;
13. сключване на договори за кредит или заем, за съвместна дейност, за поемане на менителнични задължения;
14. определяне и при необходимост удължаване срока на ликвидацията;
15. назначаване ликвидаторите при прекратяване на дружеството освен в случай на несъстоятелност, както и определяне на тяхното възнаграждение;
16. избор и освобождаване на независимия регистриран одитор, в предвидените от закон случаи;
17. придобиване или разпореждане с дялове или акции - собственост на дружеството, в други дружества, както и за придобиване или разпореждане с дълготрайни активи на дружеството в чужбина;
18. разрешение за кредитиране на трети лица и за даване на обезпечения в полза на трети лица;
19. сключване на съдебна или извънсъдебна спогодба, с която за първи път се признават задължения или се опрощава дълг;
20. учредяване на ипотека и залог на дълготрайни активи на дружеството;
21. съгласие за закупуване на дълготрайни активи над 10 000 лв., включително на лизинг;
22. решаване и на други въпроси, предоставени в негова компетентност от закона или от учредителния акт.
[bookmark: p43692781]Чл.14. (1) Управителят на публично предприятие- еднолично дружество с ограничена отговорност:
1. организира и ръководи дейността на дружеството съобразно закона, учредителния акт на дружеството и решенията на Общински съвет - Костинброд;
2. представлява дружеството;
(2) Отношенията между публичното предприятие и управителя се уреждат с договор за възлагане на управлението, подписан от кмета на община Костинброд. 
Чл.15. Решенията по чл.11 и чл.13 се вземат от Общински съвет – Костинброд по реда и при условията на Правилника за организацията и дейността на общинския съвет, неговите комисии и взаимодействието му с общинската администрация.


[bookmark: p43692782]Раздел IV
Изисквания към органите на управление и контрол на публичните предприятия

[bookmark: p43692783]Чл. 16. (1) Управител или член на колективен орган за управление и контрол на публично предприятие може да бъде български гражданин, гражданин на Европейския съюз или на държава - страна по Споразумението за Европейското икономическо пространство, или на Конфедерация Швейцария, който:
1. /Изм. и доп. с Решение №412 от 23.01.2025 г. на Общински съвет – Костинброд / Има завършена образователно – квалификационна степен, съответстваща на спецификата на осъществяваните от съответното публично предприятие дейности, отговаря на определени критерии по отношение на репутация и почтеност и може да отделя достатъчно време за изпълнение на възложените му задължения
2. има най-малко 5 години професионален опит;
3. не е поставен под запрещение;
4. не е осъждан за умишлено престъпление от общ характер;
5. не е лишен от правото да заема съответната длъжност;
6. не е обявен в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;
7. не е бил член на управителен или контролен орган на дружество, съответно кооперация, обявени в несъстоятелност през последните две години преди назначаването, ако са останали неудовлетворени кредитори;
8. не е съпруг или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото публично предприятие
9. не заема висша публична длъжност по чл. 6, ал. 1, т. 1 - 38 и 41 - 45 от Закона за противодействие на корупцията и за отнемане на незаконно придобитото имущество, не е член на политически кабинет и секретар на община;
10. не извършва търговски сделки от свое или от чуждо име;
11.не е съдружник в събирателни, в командитни дружества и в дружества с ограничена отговорност;
12.не е управител или член на изпълнителен или контролен орган на друго публично предприятие;
13. отговаря на други изисквания, предвидени в учредителния акт или устава на дружеството.
(2) Забраните по ал. 1, т. 10 и 11 се прилагат, когато се извършва дейност, сходна с дейността на дружеството.
(3) Не могат да бъдат управители и изпълнителни членове на съветите на директорите лица, които работят по трудово правоотношение или по служебно правоотношение, освен преподаватели във висше училище.
 (4) Договорите за управление и за контрол на едноличните търговски дружества с общинско участие в капитала - публични предприятия се сключват за срок от 3 (три) до 5 (пет) години.
[bookmark: p43692784]Чл. 17. (1) Всички членове на органите за управление и контрол на публични предприятия с общинско участие в капитала се избират и назначават след провеждане на конкурс.
(2) В съветите на директорите на публичните предприятия с общинско участие на капитала независимите членове трябва да са не по-малко от една трета, но не повече от една втора от състава.
(3) Съветите на директорите на публичните предприятия, категоризирани като "големи", се състоят най-малко от петима членове. Председателят на съответния съвет трябва да е независим член.
[bookmark: p43692785]Чл. 18. (1) Независимите членове трябва да отговарят на изискванията по чл. 16.
(2) Независим член не може да бъде:
1. служител в публичното предприятие;
2. съдружник, респ. акционер в същото публично предприятие;
3. лице, което лично или чрез свързани лица има търговски отношения с публичното предприятие;
4. едноличен търговец, съдружник или акционер в търговско дружество, което има същия или сходен предмет на дейност като публичното дружество;
5. свързано лице с друг член на управителен или контролен орган на публичното предприятие.
(3) Не са независими членове представителите на община Костинброд в органите за управление и контрол.


[bookmark: p43692691]ГЛАВА ЧЕТВЪРТА
ЗАДЪЛЖЕНИЯ НА ПРЕДСТАВИТЕЛИТЕ НА  ОБЩИНА КОСТИНБРОД В ПУБЛИЧНИТЕ ПРЕДПРИЯТИЯ И ТЪРГОВСКИТЕ ДРУЖЕСТВА, В КОИТО ОБЩИНАТА Е СЪДРУЖНИК ИЛИ АКЦИОНЕР
[bookmark: p43692786]
Чл. 19. Общински съвет - Костинброд определя с решение представителите на община Костинброд в общите събрания на публичните предприятия и търговските дружества, в които община Костинброд е съдружник, респ. акционер.
[bookmark: p43692787]Чл. 20. Общински съвет може да упълномощи кмета на  община Костинброд, председателя на общинския съвет, общински съветник или трето лице да представлява общината в общото събрание на търговско дружество, в т.ч.публично предприятие, в което  община Костинброд е съдружник, респ. акционер.
[bookmark: p43692788]Чл. 21. (1) Представителите на община  Костинброд в търговските дружества, в които община Костинброд е съдружник или акционер, са длъжни да действат добросъвестно и защитават нейните интереси при осъществяване на дейността на дружествата.
(2) Представителите на  община Костинброд  представят отчет за икономическите резултати и финансовото състояние на публичните предприятия или търговските дружества всяко шестмесечие пред Общински съвет - Костинброд и пред кмета на община Костинброд.
(3) В случай на умишлено нарушение на интересите на община Костинброд от неин представител в търговско дружество,  Общински съвет - Костинброд го отстранява и определя нов представител.
[bookmark: p43692789]Чл.22. В публични предприятия и търговски дружества, в които община Костинброд е съдружник, лицата, упълномощени да я представляват в общото събрание на съдружниците, вземат предварително писмено съгласие, под формата на решение на Общински съвет – Костинброд  при изразяване на становище и гласуване по следните въпроси:
1. изменяне или допълване на дружествения договор;
2. приемане или изключване на съдружник, даване на съгласие за прехвърляне на дружествен дял на нов член или на друг съдружник;
3. приемане на годишния отчет, разпределяне на печалбата и изплащането на дивидент;
4. избиране на управителя, определяне възнаграждението му и освобождаването му от отговорност;
5. назначаване и освобождаване на регистрирани одитори, когато извършването на одит е задължително в предвидените от закон случаи или е взето решение за извършване на независим финансов одит;
6. намаляване или увеличаване на капитала на дружеството;
7. даване на разрешение за разпоредителни сделки с дълготрайни активи;
8. решение за допълнителни парични вноски;
9. решение за откриване и закриване на клонове и участие в други дружества;
10. решение за предявяване на искове на дружеството срещу управителя или контрольора и назначаване на представител за водене на процеси срещу тях;
11. преобразуване и прекратяване на дружеството;
12. обезпечения в полза на трети лица;
13. сключване на договори за кредитиране на трети лица;
14. учредяване на ипотека и залог върху дълготрайни активи на дружеството.
[bookmark: p43692790]Чл. 23. В публични предприятия и търговските дружества, в които община Костинброд е акционер, лицата, упълномощени да я представляват в общото събрание на акционерите, вземат предварително писмено съгласие под формата на решение на Общински съвет – Костинброд при изразяване на становище и гласуване по следните въпроси:
1. изменение или допълване на устава на дружеството;
2. намаляване или увеличаване на капитала на дружеството;
3. преобразуване и прекратяване на дружеството;
4. одобряване на годишния финансов отчет след заверка на назначения независим одитор, разпределяне на печалбата, за попълване на фонд "Резервен" и изплащане на дивидент;
5. избиране и освобождаване членовете на съвета на директорите, съответно на надзорния съвет, и определяне възнаграждението на членовете на надзорния съвет, съответно на членовете на съвета на директорите, на които няма да бъде възложено управлението;
6. освобождаване от отговорност членовете на надзорния съвет, на управителния съвет и на съвета на директорите;
7. назначаване и освобождаване на регистрирани одитори, когато извършването на одит е задължително в предвидените от закон случаи или е взето решение за извършване на независим финансов одит;
8. назначаване на ликвидатори при прекратяване на дружеството, освен в случай на несъстоятелност; удължаване на определения срок на ликвидацията; определяне на възнаграждението на ликвидаторите;
9. обезпечения в полза на трети лица;
10. сключване на договори за кредитиране на трети лица;
11. даване на разрешение за разпоредителни сделки с дълготрайни активи;
12. учредяване на ипотека и залог върху дълготрайни активи на дружеството.
Чл.24.В случаите по чл.22 и чл.23 Общински съвет – Костинброд може да определи конкретен мандат на лицата, упълномощени да представляват община Костинброд пред общото събрание на акционерите и общото събрание на съдружниците относно вземане на конкретно становище и гласуване и по други въпроси.
[bookmark: p43692697]Чл.25. Решенията по чл.19 – чл. 24  се вземат от Общински съвет – Костинброд по реда и при условията на Правилника за организацията и дейността на общинския съвет, неговите комисии и взаимодействието му с общинската администрация.
Чл.26. Членовете в съвета на директорите от квотата на община Костинброд в публичните предприятия и търговските дружества, в които община Костинброд е съдружник, респ. акционер, дават отчет пред Общински съвет – Костинброд в края на всяка календарна година за дейността си.


ГЛАВА ПЕТА
ОСОБЕНИ ПРАВИЛА ЗА СКЛЮЧВАНЕ НА ДАДЕНИ ВИДОВЕ СДЕЛКИ
[bookmark: p43692791]
Чл. 27. (1) Сключването на договори за продажба, учредяване на вещни права и наем на недвижими имоти на публични предприятия - еднолични търговски дружества, както и за продажба и наем на други дълготрайни активи на дружествата се извършва след провеждане на търг или на публично оповестен конкурс, при условията и по реда на Наредбата за реда за придобиване, управление и разпореждане с общинско имущество на община Костинброд.

(2) Алинея 1 не се прилага при:
1. сключването на договори за наем с община Костинброд;
3. сключването на договори за наем до 3 години с организации на бюджетна издръжка на  община.
 (3) Сключването на договорите по предходните алинеи се извършва от управителите на едноличните търговски дружества с ограничена отговорност или от изпълнителния член на съвета на директорите на едноличните акционерни дружества, след решение на Общински съвет - Костинброд, като упражняващ правата на едноличния собственик на капитала в общинските търговски дружества. 
[bookmark: p43692792][bookmark: p43692797]Чл.28. Замяна на дълготрайни активи на публични предприятия - еднолични търговски дружества с общинско участие в капитала се извършва от управителния орган на съответното дружество след решение на Общински съвет – Костинброд, взето с мнозинство 2/3 от общинските съветници. Въз основа на решението на общинския съвет, управителният орган сключва договора за замяна.
[bookmark: p43692798][bookmark: p43692706]
ГЛАВА ШЕСТА
ПРОЦЕДУРА ЗА ИЗБОР НА ЧЛЕНОВЕ НА ОРГАНИТЕ НА УПРАВЛЕНИЕ И КОНТРОЛ НА ПУБЛИЧНИТЕ ПРЕДПРИЯТИЯ.
[bookmark: p43692799]
Раздел I
Общи правила

[bookmark: p43692800]Чл. 29. (1) С решение Общински съвет – Костинброд обявява процедура за избор на членове на управителен или контролен орган на публично предприятие - еднолично търговско дружество е общинско участие в капитала, определя критериите за подбор и методиката за оценка на кандидатите, в съответствие с чл. 21, ал. 2 и ал.3 от Закона за публичните предприятия и действащото законодателство, и взема решение за назначаване на комисия за номиниране, като определя състава й.
(2) Критериите за подбор и методиката за оценка на кандидатите се предоставят на комисията за номиниране преди стартиране на конкурсната процедура.
[bookmark: p43692801]Чл. 30. (1) Задължителни критерии за подбор са:
1. /Изм. и доп. с Решение 628/28.08.2025г. на ОбС –Костинброд /: Има завършена образователно – квалификационна степен, съответстваща на спецификата на осъществяваните от съответното публично предприятие дейности, отговаря на определени критерии по отношение на репутация и почтеност и може да отделя достатъчно време за изпълнение на възложените му задължения;
2. не по-малко от пет години професионален опит;
(2) Общински съвет – Костинброд може да приеме и други подходящи критерии, с оглед предмета на дейност на публичното предприятие;
[bookmark: p43692802]Чл. 31. (1) Процедурата за оценка включва два етапа - писмена и устна част.
(2) Писмената част включва представяне на бизнес програма, както и предоставяне на доказателства за професионалния опит на кандидатите.
(3) Устната част се състои от предварително определени от Комисията за номиниране въпроси, които се задават на всеки кандидат.
(4) Оценката за всяка част от процедурата се определя по шестобалната система, като максималната оценка, която кандидат може да получи на всеки от етапите на процедурата е "Отличен 6" при точност на оценката 0,25.
(5) Минималната допустима оценка за всеки етап от процедурата е "мн. добър 4,50".
(6) Кандидат, получил оценка по-ниска от "много добър 4,50", се отстранява от конкурсната процедура.


[bookmark: p43692803]Раздел II
Комисия за номиниране

[bookmark: p43692804]Чл. 32. (1) Общински съвет – Костинброд взема решение за избиране на комисия за номиниране за всяка отделна конкурсна процедура.
(2) С решението по ал. 1 Общински съвет – Костинброд избира председател и резервни членове на Комисията за номиниране.
(3) Заседанията на комисията са редовни при присъствие на повече от 2/3 от членовете.
(4) На заседанията на комисията се води протокол, в който се съдържат взетите решения и който се подписва от всички присъстващи на заседанието членове.
(5) Преди започване на работа членовете на комисията подписват декларация за неразгласяване на обстоятелствата, станали им известни във връзка с публичния подбор.
[bookmark: p43692805]Чл. 33. (1) В комисията за номиниране се включват лица, които:
1. не са осъждани за умишлено престъпление от общ характер;
2. притежават най-малко образователно-квалификационна степен "бакалавър".
(2) Пълномощията на член на комисията се прекратява предсрочно в следните случаи:
1. при смърт или поставяне под запрещение;
2 при прекратяване на служебното или трудово правоотношение със Община Костинброд - за представителите на администрацията в комисията;
3. при предсрочно прекратяване на мандата на член на Общински съвет - Костинброд;
4. при обективна невъзможност да изпълнява задълженията си повече от 1 месец;
5. при влязла в сила присъда за умишлено престъпление от общ характер;
6. по негово искане или по решение на Общински съвет - Костинброд;
7. при тежко нарушение или системно неизпълнение на задълженията, свързани с работата на Комисията - по решение на Общински съвет – Костинброд.
[bookmark: p43692806]Чл. 34. (1) Комисията за номиниране разработва Вътрешни правила за работа, които се публикуват на интернет страницата на Общински съвет – Костинброд;
(2) Комисията заседава в сградата на община Костинброд или в друго подходящо помещение,, като административното обслужване на Комисията се осигурява община Костинброд.


[bookmark: p43692807]Раздел III
Процедура за номиниране

[bookmark: p43692808]Чл. 35. (1) В 7 - дневен срок от решението по чл.29, ал. 1 Комисията за номиниране публикува на интернет страницата на Общински съвет – Костинброд публична покана, в която се съдържа информация за:
1. позицията, за която се кандидатства;
2. публичното предприятие;
3. изискванията към кандидатите;
4. критериите за подбор;
5. критериите и методиката за оценка на кандидатите;
6. изискуемите документи;
7. начина за комуникация с Комисията;
8. краен срок за представяне на документите.
(2) Комисията за номиниране, чрез администрацията на община Костинброд предоставя на допуснатите кандидати информация за дружеството, включваща последния годишен финансов отчет, последния междинен финансов отчет, доклад на регистрирания одитор и годишния доклад за дейността на дружеството.
[bookmark: p43692809]Чл. 36. Комисията за номиниране провежда конкурсна процедура в следните етапи:
1. предварителна проверка за допустимост на кандидатите;
2. оценка на бизнес програмите;
3. оценка на професионалния опит на кандидатите;
4. провеждане на устна част;
5. изготвяне на предложение с класираните кандидати до Общински съвет - Костинброд.
[bookmark: p43692810]Чл. 37. (1) В седемдневен срок след изтичане на срока за подаване на документи от кандидатите комисията за номиниране извършва проверка по документи за съответствие с изискванията за заемане на съответната позиция и изготвя списък на допуснатите кандидати за членове на органите на управление и контрол.
(2) Проверката за несъвместимост на независими членове по чл. 23, ал. 2 от Закона за публичните предприятия на органите на управление и контрол на публичните предприятия, се извършва от комисията по номиниране, при проверката за допустимост на кандидата.
[bookmark: p43692811]Чл.38. (1) Комисията за номиниране уведомява допуснатите кандидати, като определя срок, в който следва да представят бизнес програмата
(2) Бизнес програмата се оценява в десетдневен срок, след изтичане на срока по предходната алинея от комисията за номиниране.
(3) Комисията за номиниране изготвя класиране на участниците за допускане до устния етап от процедурата на кандидатите и уведомявам допуснатите кандидати
(4) В тридневен срок от провеждане на устния етап, комисията за номиниране изготвя окончателното класиране на кандидатите и отправя предложение с класираните кандидати до Общински съвет – Костинброд, което окончателно класиране се публикува на интернет страницата на Общински съвет – Костинброд.
(5) Окончателната оценка на всеки кандидат се формира от оценките на професионалния му опит, на бизнес програмата и оценката от проведеното интервю, съобразно с методиката, определена в решението на Общински съвет – Костинброд.
[bookmark: p43692812]Чл. 39. (1) След проверка за съвместимост с изискванията за заемане на съответната позиция, с решение Общински съвет – Костинброд одобрява класираните кандидати, избира тези от тях с най-висока оценка за членове на органите за управление контрол и възлага на кмета на община Костинброд да сключи договор за възлагане на управлението в едномесечен срок. Едномесечният срок за сключване на договор за възлагане на управлението тече от момента на приемане на решението.
(2) В случай, че одобреният кандидат не сключи договор в срока по предходната алинея, с решение Общински съвет – Костинброд може да одобри следващия класиран.
[bookmark: p43692813]Чл. 40. (1) С решение Общински съвет – Костинброд може да отхвърли всички класирани кандидати, в този случай се взема решение за провеждане на нова процедура за избор на членове на управителен или контролен орган.
(2) Решението по предходната алинея се взема с обикновено мнозинство.
[bookmark: p43692814]Чл. 41. (1) В случай, че нито един кандидат не отговаря на изискванията, определени за длъжността, след приключването на писмения или устния етап от процедурата, Комисията за номиниране взема решение за прекратяването на процедурата за оценка на кандидатите и уведомява Общински съвет – Костинброд.
(2) В случаите по ал. 1 Общински съвет – Костинброд започва нова процедура за номиниране с решение.
[bookmark: p43692815]Чл. 42. Общото събрание на публичното предприятие с повече от 50% общинско участие в капитала, прилага съответно правилата на този раздел.

[bookmark: p43692724]ГЛАВА СЕДМА
ВЪЗЛАГАНЕ НА УПРАВЛЕНИЕТО И ОПРЕДЕЛЯНЕ НА ВЪЗНАГРАЖДЕНИЕТО НА ЧЛЕНОВЕТЕ НА УПРАВИТЕЛНИ И КОНТРОЛНИ ОРГАНИ НА ПУБЛИЧНИ ПРЕДПРИЯТИЯ
[bookmark: p43692816]
Раздел I
Възлагане на управлението

[bookmark: p43692817]Чл. 43. (1) В договора за управление или за контрол се определят:
1. правата и задълженията на страните;
2. размерът на възнаграждението и начинът на плащането му;
3. отговорността на страните при неизпълнение на договора;
4. основанията за прекратяване на договора.
(2) Договорът по ал. 1 се сключва за срок не по-дълъг от  5 години. 
(3) Органите на управление и контрол на публичните предприятия - еднолични търговски дружества имат право да ползват 30 (тридесет) платени неприсъствени дни в рамките на една календарна година, извън празничните и почивни дни. Неизползваните платени неприсъствени дни не могат да бъдат прехвърляни в следваща година, както и не могат да бъдат финансово компенсирани или обезщетявани при прекратяване на договора за управление.
[bookmark: p43692818]Чл.44. (1) Договорът за управление и контрол на управител или на член на колективен орган за управление и контрол на публично предприятие се прекратява предсрочно:
1. при смърт или поставяне под запрещение;
2. писмено предизвестие за освобождаване, направено най-малко 3 месеца преди датата на освобождаване;
3. по взаимно съгласие;
4. с решение на Общински съвет – Костинброд;
5. при преобразуване, приватизация или прекратяване на едноличното търговско дружество с общинско участие в капитала - публично предприятие;
6. при влизане в сила на присъда за извършено умишлено престъпление от общ характер;
7. при възникнало обстоятелство, обуславящо забрана или ограничение за лицето за изпълнение на съответните функции, 
8. поради фактическа невъзможност на лицето да изпълнява задълженията си, продължила повече от 60 дни;
9. тежко нарушение или системно неизпълнение на възложените задължения;
10. при други условия, посочени в договора;
11. влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество.
(2) Освен в случаите по ал. 1, договорът може да се прекрати предсрочно и при освобождаване от длъжност поради неизпълнение на заложените показатели в одобрената бизнес програма.
(3) В случай на предсрочно прекратяване на договор за възлагане на управлението и контрола на публично предприятие с общинско участие в капитала с член на негов едноличен или колективен орган на управление и контрол Общински съвет – Костинброд може временно, до провеждането на конкурс, но за срок не по-дълъг от 6 (шест) месеца, да избере нов член и без предхождаща избора конкурсна процедура.
[bookmark: p43692819]Чл. 45. (1) При вземане на решение за прекратяване на публично предприятие -еднолично търговско дружество с общинско участие в капитала, Общински съвет – Костинброд  назначава ликвидатори, като кметът на  община Костинброд сключва договор с тях.
(2) Ликвидаторите следва да отговарят на изискванията по чл.15.
(3) В договора с ликвидаторите се определят: 1. правата и задълженията на страните;
2. размерът на възнаграждението и начинът на плащането му;
3. отговорността на страните при неизпълнение на договора;
4. срокът за приключване на работата.
(4) Ликвидаторите представят отчет за резултатите от дейността си до края на месеца, следващ всяко тримесечие пред Общински съвет – Костинброд и кмета на община Костинброд.
 (5) Договорите с ликвидаторите се прекратяват с изтичане срока на договора, както и предсрочно:
1. по настъпване на обстоятелствата по чл.42;
2. при настъпване на обстоятелство, обуславящо забрана или ограничение за изпълнение на съответните функции,

[bookmark: p43692820]Раздел II
Определяне възнаграждението на членовете на изпълнителните и контролните органи в едноличните търговски дружества с общинско участие в капитала

[bookmark: p43692821]
  чл.46. (1) Възнагражденията на членовете на изпълнителните и контролните органи на едноличните търговски дружества с общинско участие в капитала се определят от Общински съвет – Костинброд, в качеството му на орган упражняващ правата на едноличен собственик на капитала с решението по чл.39, ал.1 от настоящата наредба. 
(2) Средствата за изплащане на възнагражденията са за сметка на разходите на дружеството.
 (3) Информация за определените възнаграждения се представя в община Костинброд заедно с тримесечните отчети в срок до края на месеца, следващ отчетното тримесечие.
[bookmark: p43692731]ГЛАВА ОСМА
ПУБЛИЧНО ОПОВЕСТЯВАНЕ И ОДИТ

[bookmark: p43692822]Чл.47. (1) Органите на управление и контрол на публичните предприятия оповестяват тримесечни и годишни финансови отчети, анализи и доклади за дейността по чл. 29 от Закона за публичните предприятия в съответствие със Закона за счетоводството и приложимите счетоводни стандарти.
(2) Тримесечното отчитане включва:
1. междинни финансови отчети, съдържащи счетоводен баланс, отчет за приходите и разходите, отчет за собствения капитал, отчет за паричните потоци и приложенията към тях;
2. междинен анализ на дейността, включващ и анализ на изпълнението на финансовите и нефинансовите цели.
(3) Годишното отчитане включва:
1. годишни финансови отчети (счетоводен баланс, отчет за приходите и разходите, отчет за собствения капитал, отчет за паричните потоци и приложенията към тях);
2. годишен доклад за дейността и анализ на изпълнението на финансовите и нефинансовите цели;
3. доклад на регистриран одитор в предвидените от закон случаи или е взето решение за извършване на независим финансов одит;
4. нефинансова декларация по чл. 48 от Закона за счетоводството, както и отчети за оценка на риска, човешките ресурси и трудовите отношения, устойчивостта, въздействието върху околната среда, сделките между свързани лица и отчет за членовете на управителните и контролни органи, включително отчет за тяхното възнаграждение, отчет за изпълнение на възложените задължения за извършване на обществени услуги и на целите на публичната политика;
5. декларация за корпоративното управление съгласно чл. 100н, ал. 7, т. 1 от Закона за публичното предлагане на ценни книжа - за предприятията, категоризирани като "големи" и предприятия, на които са възложени задължения за извършване на обществени услуги и/или цели на публичната политика;
6. аналитична отчетност на приходите и разходите на предприятието за изпълнение на възложените му задължения за извършване на обществена услуга или за изпълнение на цели на публичната политика;
7. доклад и въпросник за самооценка на състоянието на системите за финансово управление и контрол, изготвени съгласно Закона за финансово управление и контрол в публичния сектор;
8. друга изискуема информация.
(4) Публичните предприятия, изготвящи консолидирани финансови отчети ги представят заедно със съответните доклади.
(5) Оповестяването на информацията по ал. 1-4 се извършва на електронната страница на община Костинброд.
[bookmark: p43692823]Чл. 48. (1) Общински съвет  - Костинброд приема правила за избор на регистриран одитор за заверка на годишния финансов отчет на съответното публично предприятие.
(2) Не може да бъде назначен за регистриран одитор лице, което е извършвал финансов одит на едно и също публично предприятие в продължение на 4 поредни години.
[bookmark: p43692824]Чл.49. (1) Публичните предприятия с общинско участие в капитала следва да разработят своя политика за оповестяване на информация, която включва:
1. списък от информация, която подлежи на публично оповестяване;
2. списък с информация, която не подлежи на разкриване като информация, съдържаща търговска тайна, лични данни др.;
3. срокове за публикуване на информацията;
4. процедури за осигуряване на качеството на информацията;
5. процедури за оценка на съответствието на информацията, която трябва да бъде оповестена с изискванията на нормативните актове;
6. процедурата и честотата на проверка и актуализиране на разкритата информация;
7. лицата, отговорни за публикуване на информация в капиталовото дружество.
(2) За дружества, които са част от група (холдинг), може да се разработи единна политика за оповестяване на информация.
(3) Органът за управление и контрол е отговорен за изпълнението на задължението за разкриване на информация за предприятието, но специфичните задължение за разкриването на информация могат да бъдат делегирани на структурни звена и длъжностни лица на дружеството.
[bookmark: p43692825]Чл.50. (1) Публични предприятия с общинско участие в капитала, категоризирани като "големи", поддържат своя интернет страница, на която публикуват най-малко следната информация:
1. устав/дружествен договор/учредителен акт;
2. информация за съветите на предприятието, ако има такива;
3. финансови и оперативни резултати на предприятието, включително, когато е уместно - разходите и споразуменията за финансиране, свързани с целите на публичната политика;
4. всяка финансова помощ, включително гаранции, получени от община Костинброд;
5. всички сделки с община Костинброд и други свързани лица;
6. квалификация на членовете на органите за управление и контрол, реда, по който са назначени, както и техните възнаграждения.
(2) В зависимост от избраната политика за оповестяване на информация публичните предприятия могат да публикуват на своята интернет страница:
1. информация по екологични въпроси, като използването на природните ресурси от предприятието, потреблението на енергия, количеството на генерираните емисии, риска от аварии;
2. информация по социални въпроси, като например участие на предприятието в решаването на социални проблеми, корпоративна социална отговорност;
3. въпроси, поставени от предприятието за обществени консултации, като строителни проекти и др.;
4. информация за потребителите и правата на потребителите;
5. информация, свързана със служителите, като брой, права, работна среда, система за мотивация;
6. информация относно зачитането на правата на човека, като например мерките, предприети от предприятието в областта на равенството и недискриминацията;
7. информация относно въпроси, свързани с борбата с корупцията, като режим за подаване на сигнали в предприятието и способността на служителите му да се обръщат директно към одитните или контролните органи;
8. информация за юридически лица с нестопанска цел, както и за международни организации, на които предприятието е основател или член;
9. информация за контакт със служителя на предприятието, отговорен за публикуването на информацията на официалната му интернет страница;
10. друга подходяща информация.

[bookmark: p43692736]ГЛАВА ДЕВЕТА
Регистър на публичните предприятия - еднолични търговски дружества с общинско участие в капитала

[bookmark: p43692826]Чл.51. Община води публичен електронен регистър на еднолични търговски дружества-публични предприятия и на търговски дружества, в които общината е акционер или съдружник. Регистърът е достъпен чрез електронната страница на община Костинброд.
[bookmark: p43692827]Чл.52. В регистъра за търговските дружества с общинско участие в капитала се вписват:
1. наименование на търговското дружество;
2. данните за търговската регистрация на търговското дружество, в това число за преобразуването и прекратяването му;
3. размерът на общинското участие в капитала на търговското дружество;
4. лицата, които представляват общината в органите за управление и контрол на търговското дружество;
5. възнаграждението на лицата, които представляват общината в органите за управление и контрол на търговското дружество.
[bookmark: p43692828]Чл.53. Вписването в регистъра се извършва от определени със заповед на кмета на община Костинброд длъжностни лица. Възникналите промени по предходния член се отразяват в срок не по-дълъг от 1 (един) месец от вписване на съответните обстоятелства в търговския регистър към Агенцията по вписванията.
[bookmark: p43692829]Чл.54. Регистърът се съставлява, води и съхранява по реда, определен в Наредба № 8 за утвърждаване на образците на актове за общинска собственост, на досие на имот -общинска собственост, и на регистрите, предвидени в Закона за общинската собственост, и за определяне реда за съставянето, воденето и съхраняването им.
[bookmark: p43692830]Чл.55. Органите на управление на публични предприятия - еднолични търговски дружества с общинско участие в капитала и лицата, упълномощени да представляват община Костинброд в търговските дружества, в които е акционер или съдружник изпращат на длъжностното лице, водещо регистъра, заверени преписи от актовете, удостоверяващи обстоятелства, подлежащи на вписване.

[bookmark: p43692742]ДОПЪЛНИТЕЛНИ РАЗПОРЕДБИ
[bookmark: p43692831][bookmark: p43692745]ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: p43692833][bookmark: p43692834]§ 1. Тази наредба се приема на основание чл. 51а, ал. 4 и чл. 54а от Закона за общинската собственост и отменя  Наредбата за условията и реда за упражняване правата на собственик на община Костинброд върху общинската част от капитала на търговските дружества / приета с Решение № 328 от 12.05.2009 година, изм. и доп. с Решение №779 от 28.06.2018 год с на Общински съвет – Костинброд/.
§ 2. Когато учредителните актове на общинските еднолични търговски дружества противоречат на настоящата наредба, същите се привеждат в съответствие с нея не по-късно от 6 месеца от влизането й в сила.
[bookmark: p43692835][bookmark: p43692838]§ 3. Наредбата влиза в сила 3 дни след обнародването й с решение 346 по протокол от заседание на Общински съвет - Костинброд, проведено на 24.02.2021г., в съответствие с чл. 22, ал. 1 от Закона за местното самоуправление и местната администрация.
§4. /Изм. и доп. с Решение 628/28.08.2025г. на ОбС –Костинброд/ Проектът за изменение и допълнение на Наредбата за реда за учредяване и упражняване правата на община Костинброд в публични предприятия и търговски дружества с общинско участие в капитала влиза в сила от приемането му.

